《金牛驿》
宋代·吴师孟

唱奇腾怪可删修，争奈常情胜谬悠。
禹贡已书开蜀道，秦人安得粪金牛。
万重山势随坤顺，一勺天波到海流。
自哂据经违世俗，庶几同志未相尤。

作者简介：（1021—1110）成都人，字醇翁。第进士。累迁凤州别驾。王安石当国，擢为梓州路提举常平。上疏力言新法不便，宁愿罢归故官。后知蜀州，又论茶法害民，遂谢事去。